| **Donaldas Trampasangl. *Donald Trump*** |
| --- |
| 45-asis JAV prezidentas |
|  |
| Gimė | 1946 m. birželio 14 d. (77 metai)Jungtinės Amerikos Valstijos Kvinsas, Niujorkas, JAV |
| Pilietybė | Jungtinių Amerikos Valstijų |
| Sutuoktinis (-ė) | Melanija Tramp (nuo 2005) |
| Vaikai | Donaldas (g. 1977)Ivanka (g. 1981)Erikas (g. 1984)Tifanė (g. 1993)Beronas (g. 2006) |
| 45-asis JAV prezidentas |
| Ėjo pareigas | 2017 m. sausio 20 d. – 2021 m. sausio 20 d. |
| Ankstesnis | Barakas Obama |
| Vėlesnis | Džo Baidenas |
|  |
| Partija | Respublikonų partija |
|  |
|  **Vikiteka** | Donald Trump |
| Parašas |
|  |

**Donaldas Džonas Trampas** (angl. *Donald John Trump*, g. 1946 m. birželio 14 d. Kvinse, Niujorke) – garsus amerikiečių verslininkas, investuotojas, televizijos laidų vedėjas, knygų autorius, politikas, 45-asis Jungtinių Amerikos Valstijų prezidentas.

Kompanijų „The Trump Organization" ir „Trump Entertainment Resorts" įkūrėjas ir prezidentas. Gerai žinomas dėl ekstravagantiško gyvenimo būdo ir prieštaringai vertinamų viešųjų kalbų bei sumanymų. 2003–2015 m. buvo populiaraus NBC realybės šou „Mokinys" („The Apprentice") vedėjas.

2018 m. spalį žurnalas „Forbes" apskaičiavo, kad D. Trampo grynasis kapitalas nuo 4,5 milijardo dolerių 2015 m. sumažėjo iki 3,1 milijardo 2017 m. o pajamos iš produktų licencijavimo – nuo 23 milijonų iki 3 milijonų. 2021 m. spalį D. Trampas turėjo daugiau nei 1,3 milijardo dolerių skolų, dauguma jų laiduotos jo turtu.

Nuo 1987 m. su pertraukomis D. Trampas priklauso JAV respublikonų partijai. 2015 m. birželio 16 d. jis paskelbė apie savo dalyvavimą 2016 m. JAV prezidento rinkimuose, laimėjo vidinius respublikonų rinkimus dėl kandidatūros į JAV prezidento postą iškėlimo. 2016 m. metų JAV prezidentuose rinkimuose netikėtai įveikė demokratų partijos kandidatę Hilari Klinton.

Trampui du kartus buvo surengtas apkaltos procesas. 2023 m. kovą Trampas tapo pirmuoju buvusiu JAV prezidentu, kuriam pareikšti oficialūs įtarimai dėl galimai padarytų nusikalstamų veikų.

Kai kurie mokslininkai ir istorikai vertina Trampą kaip vieną blogiausių JAV istorijoje prezidentų.

Biografija
----------

Donaldas Trampas gimė 1946 m. birželio 14 d. Niujorke. Jis buvo ketvirtasis Niujorko nekilnojamojo turto rinkos magnato Fredo Trampo vaikas. Kai D. Trampui buvo 13 metų, dėl netinkamo elgesio mokykloje tėvas jį išsiuntė mokytis į karo akademiją. Vėliau Donaldas mokėsi Vartono verslo mokykloje prie Pensilvanijos universiteto ir dirbo tėvo kompanijoje. 1971 m. D. Trampas perėmė kompanijos valdymą iš tėvo ir pervadino ją į „The Trump Organization". Daugeliui kompanijai priklausančių dangoraižių buvo suteikti Trampo kompanijos pavadinimai: *Trump Tower*, *Trump Plaza* ir pan. Šių pastatų yra ne vien Niujorke, bet ir Mumbajuje, Stambule ir Filipinų miestuose. D. Trampas plėtojo viešbučių ir kazino verslą, tačiau ši įmonė keturis kartus skelbė bankrotą. D. Trampo verslas apėmė pramogų sritį: 1996−2015 m. jam priklausė „Mis Visata", „Mis JAV" ir „Mis JAV paauglė" grožio konkursų teisės. 2003 m. jis pradėjo vadovauti NBC TV kanalo realybės šou „Mokinys" („The Apprentice"). Šioje laidoje dalyviai konkuravo dėl vadybininko vietos Trampo kompanijoje. D. Trampas laidos „Mokinys" vedėju buvo 14 metų ir deklaravo 213 mln. JAV dolerių vertės iš TV kanalo gautas pajamas.

Apie siekį tapti JAV prezidentu D. Trampas užsiminė bent 1987 m. 2000 m. JAV prezidento rinkimuose jis norėjo tapti Reformų partijos kandidatu. 2015 m. birželį D. Trampas Respublikonų partijoje oficialiai patvirtino siekį tapti JAV prezidentu. Per rinkimus jis žadėjo sustiprinti JAV ekonomiką, pastatyti sieną tarp JAV ir Meksikos bei laikinai uždrausti musulmonų imigraciją į JAV. Pastarieji du pažadai sukėlė įvairių visuomenės grupių protestų. Respublikonų partija jį patvirtino savo kandidatu į JAV prezidentus.

D. Trampas 2016 m. lapkričio 8 d. įvykusiuose rinkimuose įveikė Demokratų partijos kandidatę Hilari Klinton ir 2017 m. sausio 20 d. buvo prisaikdintas 45-uoju JAV prezidentu. D. Trampas tapo pirmuoju JAV prezidentu, kuris anksčiau nėjo jokių oficialių valstybinių pareigų ir nebuvo tarnavęs JAV kariuomenėje.

2020 m. vasario 5 d. baigėsi apie 5 mėn. trukusi trečioji JAV istorijoje prezidento apkalta – JAV Senatas išteisino D. Trampą. Jis kaltintas neteisėtai raginęs užsienio – Ukrainos – vyriausybę kištis į JAV rinkimus (už balsavo 48 senatoriai, o prieš – 52) bei trukdymu Kongresui vykdyti tyrimą (už – 47 senatoriai, o prieš – 53 senatoriai). Prezidento nuteisimui buvo reikalinga dviejų trečdalių dauguma.

2020 m. lapkritį vykusiuose JAV prezidento rinkimuose D. Trampas, kaip respublikonų partijos kandidatas, siekė antrosios JAV prezidento kadencijos, tačiau buvo nugalėtas demokratų partijos kandidato Dž. Baideno.

2021 m. sausio 13 d. Jungtinių Valstijų Atstovų rūmai balsų dauguma palaikė iniciatyvą surengti D. Trampui apkaltą už tai, kad nesutinkančius su rinkimų į prezidentus rezultatais savo šalininkus jis ragino užimti Kapitolijų, kas buvo padaryta 2021 m. sausio 6 d. D.Trampas – pirmasis JAV prezidentas, kuriam apkalta iškelta du kartus.

Šeima
-----

D. Trampas yra vedęs tris kartus, iš šių santuokų turi 5 vaikus.

* 1977 m. vedė Čekijos atletę ir modelį Ivaną Zelnickovą. Su ja susilaukė 3 vaikų – sūnų Donaldo (g. 1977 m. gruodžio 31 d.) ir Eriko (g. 1984 m. sausio 6 d.) bei dukters Ivankos (g. 1981 m. spalio 30 d.). Išsiskyrė 1990 m.
* 1993 m. vedė aktorę Marlą Meiplz. Su ja susilaukė dukters Tifanės (g. 1993 m. spalio 13 d.). Išsiskyrė 1999 m.
* 2005 m. vedė iš Slovėnijos kilusią modelį Melaniją Knaus. Su ja susilaukė sūnaus Berono Viljamo (g. 2006 m. kovo 20 d.).

Šaltiniai
---------

1. ↑  VLKK: Kaip adaptuoti pavardę angl. Trump? Archyvuota kopija 2020-08-03 iš Wayback Machine projekto. *Nuoroda tikrinta* 2021-08-31
2. ↑  Alexander, Dan; Peterson-Whithorn, Chase (2018-10-02). „How Trump Is Trying—And Failing—To Get Rich Off His Presidency". Forbes. Nuoroda tikrinta 2023-12-29.`{{cite web}}`: CS1 priežiūra: multiple names: authors list (link)
3. ↑  Alexander, Dan (2021-10-07). „Trump’s Debt Now Totals An Estimated $1.3 Billion". Forbes. Nuoroda tikrinta 2023-12-29.
4. ↑  Full text: Donald Trump announces a presidential bid
5. 1 2  „D.Trumpas – pirmasis JAV prezidentas, kuriam apkalta iškelta 2 kartus, dabar jo likimą spręs Senatas". 15min.lt. 2021-01-13. Nuoroda tikrinta 2021-08-31.
6. ↑
7. ↑  Sheehey, Maeve (June 30, 2021). „Trump debuts at 41st in C-SPAN presidential rankings". *Politico*. Nuoroda tikrinta March 31, 2023.
8. ↑  „American Presidents: Greatest and Worst". Siena College Research Institute. June 22, 2022. Nuoroda tikrinta July 11, 2022.
9. ↑  *US elections 2016 results: Donald Trump’s life story*. BBC News. 9 November 2016
10. ↑  *US election 2016 result: Trump beats Clinton to take White House.* BBC News. 9 November 2016
11. ↑  „Istorinė akimirka: D. Trumpas prisiekė 45-uoju JAV prezidentu". *delfi.lt*. Delfi. BNS. 2017-01-20. Nuoroda tikrinta 2024-03-12.
12. ↑  *US elections 2016 results: Donald Trump’s life story*. BBC News. 9 November 2016
13. ↑  Drama Vašingtone baigta: JAV Senatas išteisino prezidentą Donaldą Trumpą. 15min.
14. ↑  JAV prezidentu išrinktas Joe Bidenas
15. ↑  Al Jazeera, *Electoral College officially confirms Biden presidential victory*, 14 Dec 2020
16. ↑  „Дональд Трамп стал первым президентом в истории США, которому дважды вынесли импичмент". *Эхо Москвы*. Nuoroda tikrinta 2021-08-31.
17. ↑  *Meet the Trumps: they could just become America’s first family.* The Guardian. Thursday 11 February 2016

Vikicitatos 

Wikiquote logoWikiquote logo
Puslapis Vikicitatose –
***Donald Trump***

| Politinis postas |
| --- |
| Prieš tai:**Barakas Obama** | **JAV prezidentas**2017 - 2021 | Po to:**Džo Baidenas** |

|  |  |  |  |  |
| --- | --- | --- | --- | --- |
| 

| Ž • A • RJungtinės Amerikos Valstijos JAV prezidentai Jungtinės Amerikos Valstijos |
| --- |
|  |
| 
Džordžas Vašingtonas **·**  Džonas Adamsas **·**  Tomas Džefersonas **·**  Džeimsas Medisonas **·**  Džeimsas Monro **·**  Džonas Kvinsis Adamsas **·**  Endriu Džeksonas **·**  Martinas Van Burenas **·**  Viljamas Henris Harisonas **·**  Džonas Taileris **·**  Džeimsas N. Polkas **·**  Zakarijus Teiloras **·**  Milardas Filmoras **·**  Franklinas Pyrsas **·**  Džeimsas Bukananas **·**  Abraomas Linkolnas **·**  Endriu Džonsonas **·**  Ulisas S. Grantas **·**  Ruterfordas B. Hajesas **·**  Džeimsas A. Garfyldas **·**  Česteris A. Arturas **·**  Gruveris Klyvlendas **·**  Bendžaminas Harisonas **·**  Gruveris Klyvlendas **·**  Viljamas Makinlis **·**  Teodoras Ruzveltas **·**  Viljamas Hovardas Taftas **·**  Vudrou Vilsonas **·**  Vorenas G. Hardingas **·**  Kelvinas Kūlidžas **·**  Herbertas Huveris **·**  Franklinas D. Ruzveltas **·**  Haris S. Trumenas **·**  Dvaitas D. Eizenhaueris **·**  Džonas F. Kenedis **·**  Lindonas Džonsonas **·**  Ričardas Niksonas **·**  Džeraldas Fordas **·**  Džimis Karteris **·**  Ronaldas Reiganas **·**  Džordžas Herbertas Bušas **·**  Bilas Klintonas **·**  Džordžas V. Bušas **·**  Barakas Obama **·**  Donaldas Trampas **·**  Džo Baidenas | JAV prezidento emblema |

 |